स्टॉक एक्सचेंजों के वरिष्ठ अधिकारियों ने कहा, कारोबारी घंटे के विस्तार के लिए हमने प्रस्ताव सौंप दिया है, लेकिन नियामक ने अभी हरी झंडी नहीं दिखाई है। उन्होंने कहा कि सेबी और एक्सचेंज निपटान की व्यवस्था के विभिन्न पहलुओं का आकलन कर रहे हैं। एक अधिकारी ने कहा, सौदे के निपटान का काम दो चक्रों में किए जाने की दरकार पड़ सकती है। मुख्य कारोबारी घंटे में हुए सौदे का निपटान मौजूदा व्यवस्था में हो सकता है। शाम के कारोबार के लिए निपटान अगले दिन सुबह किया जा सकता है।